bransjeavtale
Store norske leksikon,Jus,Formuerett,Selskapsrett
Bransjeavtale er en avtale mellom utøvere av en næring eller mellom bedriftene i en engros- eller detaljhandelsbransje om regulering av visse forretningsforhold i den hensikt å begrense konkurransen seg imellom.
Bransjeavtaler kommer i alminnelighet i stand gjennom beslutning av en bransjeforening og gjøres gjeldende for alle foreningens medlemmer. De kan gjelde for eksempel priser, oppdeling av markedet i salgsdistrikter, salgsvilkår eller betalingsvilkår.Bransjeavtaler er som andre konkurranseregulerende avtaler og sammenslutninger underkastet lovregulering, og kan i hovedsak ikke komme i stand uten etter dispensasjon fra Konkurransetilsynet.Et eksempel på bransjeavtale er Bokavtalen mellom Den norske Forleggerforening og Den norske Bokhandlerforening om omsetning av bøker. Avtalen har bestemmelser om fastprisperiode, litteraturabonnementer, skaffeplikt og leveringsplikt. Les mer i Store norske leksikon Konkurransetilsynet   Bokavtalen